Legal Document

Category: 511

Text:
9. ΒΑΣΙΛΙΚΟΝ ΔΙΑΤΑΓΜΑ της 20 Μαίου/16 Ιουν. 1953 Περί επεκτάσεως του άρθρ. 2 παρ. 5 του Α.Ν. 539/1945 «περί χορηγήσεως κατ’ έτος εις τους μισθωτούς αδειών μετ’ αποδοχών» εις τους εργατοτεχνίτας χημικών τινων βιομηχανιών. Εν όψει του άρθρ. 2 παρ. 5 του Α.Ν. 539/1945 «περί χορηγήσεως κατ’ έτος εις του μισθωτούς αδειών μετ’ αποδοχών». Άρθρον μόνον.-Οι εργατοτεχνίται: 1.Των εργοστασίων παραγωγής διθειούχου άνθρακος. 2.Των εργοστασίων παρασκευής χλωρίου, υποχλωριώδους ασβεστίου και καυστικής σόδας. 3.Των εργοστασίων παρασκευής λιπασμάτων. 4.Εκ των εργοστασίων πυρηνελαιουργίας των χρησιμοποιούντων ως εκχυλιστικόν υγρόν διθειούχον άνθρακα, α)οι εκχυλισταί, και β)οι εκφορτωταί και μεταφορείς εκχυλιθέντων ελαιοπυρήνων. 5.Εκ των χρωματουργείων, το εργατοτεχνικόν προσωπικόν το απασχολούμενον εις την παρασκευήν των οργανικών χρωμάτων. 6.Εκ των εργοστασίων υαλουργίας, οι των τμημάτων, πρώτων υλών (σύνθεσις κ.λπ.), κλιβάνων και οι εμφυσηταί. 7.Εκ των εργοστασίων παρασκευής τεχνητής μετάξης, οι του τμήματος βισκόζης και κλωστοποιήσεως. 8.Εκ των εργοστασίων παρασκευής τσιμέντων, οι κλιβανείς περιστροφικών κλιβάνων και οι εργάται ενσακκώσεως και μεταφοράς. 9.Εκ των εργοστασίων ελαστικών, οι του τμήματος ζυμωτηρίων και γομαρίσματος. 10.Εκ των βαφείων, πλυντηρίων και λευκαντηρίων, οι του βαφείου, πλυντηρίου και λευκαντηρίου. 11.Των εργοστασίων επεξεργασίας οστών, άπαν το απασχολούμενον προσωπικόν, πλην του τμήματος σαπωνοποιείου και συνεργείων οστεοκόλλας. 12.Εκ των εργοστασίων παραγωγής οξέων, οι εργαζόμενοι εις την παραγωγήν υδροχλωρικού, νιτρικού και θειϊκού οξέος. 13.Των εργοστασίων παραγωγής ναφθαλίνης. 14.Των εργοστασίων βιοχημείας και μικροβιολογίας, ένθα γίνεται καλλιέργεια μικροβίων και ιών (Παστέρ, κ.λπ.), δικαιούνται κατ’ έτος αδείας μετ’ αποδοχών, περιλαμβανούσης ουχί ολιγωτέρας των 12 αλλεπαλλήλων εργασίμων ημερών. Σελ.282,4(β)